Γιώργος Κοτρωνιάς

O Γιώργος Κοτρωνιάς είναι Έλληνας πολιτικός, βουλευτής Φθιώτιδας με την Νέα Δημοκρατία (2019) και πρώην Δήμαρχος Λαμίας (1998 - 2010).

Βιογραφικό 
Είναι πτυχιούχος πολιτικός μηχανικός και τοπογράφος μηχανικός από το Αριστοτέλειο Πανεπιστήμιο Θεσσαλονίκης και έχει εργαστεί στην Λαμία ως μελετητής και κατασκευαστής ιδιωτικών έργων και σχεδίων πόλεων.

Γνωρίζει την Γαλλική και την Αγγλική γλώσσα και είναι κάτοχος διπλώματος.

Υπηρέτησε την θητεία του επί 30 μήνες στην Ελληνική Αεροπορία ως έφεδρος αξιωματικός. Εξελέγη πρόεδρος των εφέδρων αξιωματικών νομού Φθιώτιδας και έτυχε της τιμητικής διάκρισης απονομής σ' αυτόν σε ειδική δημόσια τελετή του Σταυρού του Γεωργίου από την πανελλήνια Ομοσπονδία εφέδρων αξιωματικών.

Πολιτική Σταδιοδρομία 
Από το 1982 και για τρεις τετραετίες εκλέγεται πρώτος δημοτικός σύμβουλος στη Λαμία στην συνέχεια εκλέγεται το 1994 νομαρχιακός σύμβουλος στο πρώτο αιρετό νομαρχιακό συμβούλιο Φθιώτιδας και από το 1998 και για τέσσερις  συνεχόμενες θητείες εκλέγεται δήμαρχος του Δήμου Λαμίας.

Έλαβε μέρος στις Εθνικές εκλογές του Ιουλίου του 2019 και εκλέχτηκε Βουλευτής Φθιώτιδας με 10.783 ψήφους

Συμμετέχει στη Διαρκή Επιτροπή Δημόσιας Διοίκησης, Δημόσιας Τάξης και Δικαιοσύνης της Βουλής καθώς και στην Ειδική Μόνιμη Επιτροπή Προστασίας του Περιβάλλοντος της Βουλής.

Το έργο του για την Λαμία 
1)   Είχε την ιδέα και την ΠΑΤΡΟΤΗΤΑ του επιτυχημένου προγράμματος εξοικονόμησης ενέργειας " εξοικονομώ " για τους δήμους της χώρας.

2)   Κατασκεύασε το πρώτο δημόσιο ενεργειακά αυτόνομο βιοκλιματικό κτίριο της Δημοτικής Επιχείρησης Ύδρευσης Αποχέτευσης Λαμίας (ΔΕΥΑΛ ). 

3)   Συνέβαλε στην δημιουργία Πανεπιστημίου και Εφετείου στη Λαμία. 

4)   Κατασκεύασε στη Λαμία 8,5 χιλιόμετρα δίκτυο ποδηλατοδρόμων υψηλών προδιαγραφών.

5)   Πήρε πρωτοβουλία ενέταξε σε ευρωπαϊκά προγράμματα και κατασκεύασε τέσσερις(4)βιολογικούς καθαρισμούς: στη Λαμία, στο Λιανοκλάδι, Στυλίδα και Μακρακώμη και απέτρεψε στο μέλλον κινδύνους μόλυνσης του Σπερχειού ποταμού και του Μαλιακού Κόλπου.

6)   Κατασκεύασε το νέο τροφοδοτικό αγωγό ύδρευσης Λαμίας που λύνει το πρόβλημα του Δήμου για τα επόμενα 70 χρόνια.

7)   Είναι από τους πρώτους δημάρχους που ενέταξε τα σχολεία της Λαμίας (20 τον αριθμό) σε πρόγραμμα εξοικονόμησης ενέργειας μέσω φωτοβολταϊκών συστημάτων.

8)   Κατασκεύασε το καινοτομικό μουσείο Θερμοπυλών.

Σημαντικές πρωτοβουλίες 

 Διοργάνωσε το 2001 στη Λαμία μαζί με την ΚΕΔΕ το πρώτο Πανελλήνιο Συνέδριο Εθελοντισμού βάζοντας τα θεμέλια της οργάνωσης του εθελοντισμού στην χώρα μας . 
 Διοργάνωσε στη Λαμία το πρώτο Παγκόσμιο Συνέδριο Ρουμελιωτών.
 Ήταν ο κύριος συντελεστής της ματαίωσης της υποθαλάσσιας ζεύξης του Μαλιακού σε συνεργασία με την Επιτροπή Περιβάλλοντος της Ευρωπαϊκής Ένωσης ( ευρωβουλευτής Τρακατέλης) ώστε να κατασκευαστεί τελικά ασφαλής αυτοκινητόδρομος στο πέταλο του Μαλιακού.
 Εκπροσώπησε επανειλημμένα την ΚΕΔΕ στις επιτροπές της Βουλής των Ελλήνων.
 Έκανε κεντρική του πολιτική την αξιοποίηση και ανάδειξη του χώρου των Θερμοπυλών, καθιέρωσε ετήσιες γιορτές Θερμοπύλια το 2009, μέσα από συνέδρια αμφικτιονιών και αμφικτιονία νέων της Ευρώπης ανέδειξε σε ευρωπαϊκό επίπεδο την αμφικτιονία των Θερμοπυλών, κατασκεύασε με ευρωπαϊκά κονδύλια το καινοτομικό μουσείο Θερμοπυλών και έχει σχέδιο παγκόσμιας εμβέλειας για τη δημιουργία του " πλανητικού χωριού " στην περιοχή των Θερμοπυλών .
 Διοργάνωσε τέσσερα συνέδρια Φθιωτικής Ιστορίας.
 Διοργάνωσε διεθνή διαγωνισμό μουσικής σύνθεσης στο Κέντρο Μεσογειακής Μουσικής Λαμίας. .
 Έβαλε τη Λαμία στον πανευρωπαϊκό διαγωνισμό Europan 6 και κατάφερε να κερδίσει το πρώτο πανευρωπαϊκό βραβείο για την ανάπλαση της ιστορικής περιοχής " γύφτικα " Λαμίας.
 Διοργάνωσε την άνοιξη του 2019 μαζί με την ΚΕΔΕ συνέδριο για την αξιοποίηση της ΓΕΩΘΕΡΜΙΑΣ βαθιάς και αβαθούς στην Ελλάδα.
 Διοργάνωσε τον Οκτώβριο του 2019 μαζί με την ΚΕΔΕ και σε συνεργασία με το δήμο Λαμιέων Ημερίδα με θέμα: «Ενεργειακές Κοινότητες. Σύγχρονες Προκλήσεις στον Ενεργειακό Τομέα (Πρακτικές-Καινοτόμα εργαλεία)».
 Διοργάνωσε τον Νοέμβριο του 2019 στη Ναύπακτο μαζί με το ΠΑΝΔΟΙΚΟ συνέδριο με θέμα:« Θαλάσσιο Χωροταξικό. Επεξεργασία Υγρών Αποβλήτων. Θαλάσσιοι Αποδέκτες»

Πηγές